S-a cerut autentificarea prezentului înscris:


CONVENŢIE PENTRU CONSTITUIREA 
UNUI DREPT DE SUPERFICIE 

ÎNTRE:
1. SC NESYA REAL ESTATE SRL. Prin administrator Menahem Mozes , cu sediul social în Sat Corbeanca ;, Sos. Unirii 254 CAM. 1, Judetul Ilfov,  înregistrată la Registrul Comerţului  sub nr. ROONRC.J23/664/2012 , CUI 29919399 denumită în continuare “Proprietarul” 
şi 
2. Municipiul Vatra Dornei, cu sediul în municipiul Vatra Dornei, strada Mihai Eminescu nr. 17, judeţul Suceava, tel/fax 0230-375229/375170, cod fiscal 746726, reprezentată legal prin PRIMAR Dl. Marius Vasile Ripan pe de altă parte, denumită în continuare “Superficiarul” ,
denumiţi în continuare în mod individual “Partea” şi în mod colectiv “Părţile”.

AVÂND ÎN VEDERE CĂ:
A. SC NESYA REAL ESTATE SRL este proprietara unui teren în suprafaţă de 605 mp, situat în intravilanul municipiului Vatra Dornei, având categoria de folosinţă curţi construcţii,– identificat prin Planul Terenului – Anexa 1, teren care face parte dintr-un teren in suprafață măsurată de 1070 mp,  înscris în Cartea Funciară nr. 33103.
B. Municipiul Vatra Dornei are intentia să construiască  o parcare publica destinata locuitorilor Municipiului Vatra Dornei, investiție ce urmează a se realiza pe terenul descris mai sus,
ÎN CONSECINŢĂ, Părţile au convenit să încheie prezenta convenţie de constituire a unui drept de superficie (denumită în continuare „Convenţia”), în următorii termeni şi condiţii:

[bookmark: _Toc83194260]Articolul 1	OBIECTUL CONTRACTUUI
1.1 Prin prezenta Convenție, Proprietarul constituie în favoarea Superficiarului un drept de superficie asupra Terenului proprietatea SC NESYA REAL ESTATE SRL în scopul exclusiv al edificării unei parcari publice.
1.2 Părţile convin că Dreptul de Superficie se constituie în baza prezentei cu titlu oneros,  Superficiarul urmând a achita o chirie conform dispozițiilor art.3 de mai jos.
1.3 Dreptul de Superficie va deveni efectiv de la data semnării şi autentificării prezentei Convenţii şi va fi intabulat în Cartea Funciară de către Superficiar pe cheltuiala acestuia. 
1.4 La data autentificării prezentei Convenţii, Proprietarul va predat Superficiarului Terenul, identificat cu parcea topo 1 F din CF 33103
Articolul 2 DURATA 
2 
2.1 Prezenta Convenție intră în vigoare la data autentificării și se încheie pe o durată de 10 ani („Durata »). 




2.2 La data împlinirii Duratei, Convenția încetează automat, cu excepția cazului în care oricare dintre Părți notifică cealaltă Parte cu privire la intenția de prelungire cu cel puțin 60 de zile înainte de data împlinirii Duratei, urmată de semnarea de către Părți a unui act adițional, în urma negocierii condițiilor contractuale. 
2.3 Proprietarul va putea dispune de teren și încheia orice acte de dispoziție sau administrare valabile începând cu data încetării Convenției, cu terțe părți, fără nicio altă formalitate prealabilă față de Superficiar. Acesta din urmă este obligat să elibereze Terenul la data încetării Convenției, conform prevederilor acesteia. 
[bookmark: _Toc83194262]Articolul 3	PREŢUL SUPERFICIEI ŞI MODALITATEA DE PLATĂ
3.1. Pentru dreptul de superficie constituit de Proprietar în favoarea Superficiarului, acesta din urmă va achita Proprietarului o chirie în valoare de 2 euro/mp/luna la cursul leu euro din ziua emiterii facturii.  
3.2. În conformitate cu cele de mai sus Superficiarul va achita Proprietarului, lunar, suma de 1210 Euro  (denumită în continuare „Chiria”), în baza facturii emise în acest sens şi transmisă Superficiarului la adresa sa de facturare, la începutul fiecărei luni, pentru luna în curs.   
3.3. Municipiul Vatra Dornei, va plăti factura prin transfer bancar, în termen de 30 (treizeci) de zile de la emitere, în contul Proprietarului nr.____________ deschis la Banca _______. Proprietarul are dreptul, la libera sa alegere, să modifice contul menţionat mai sus si sa il comunice Superficiarului. 
Facturarea și plata se fac în lei, la cursul de schimb valutar EUR/RON comunicat de către Banca Naţională a României valabil la data emiterii facturii.
2.1 
3.4. În cazul achitării cu întârziere a Chiriei, Proprietarul este în drept să ceară penalităţi de 0,01% pe zi de întârziere din valoarea debitului restant pentru fiecare zi de întârziere până la achitarea efectivă şi integrală. În situaţia neachitării de către Superficiar a debitului restant în termen de maxim 90 (nouăzeci) de zile de la data primirii notificării de plată din partea Proprietarului, transmisă Superficiarului, Convenţia va fi reziliată de plin drept şi fără vreo altă formalitate şi fără intervenţia instanţei judecătoreşti, cu dreptul Proprietarului de a solicita despăgubiri. 
3.5. Superficiarul va suporta integral, separat, nefiind inclus in contul Chiriei: costul eventualelor  utilități (ex. energie electrică) la care se va racorda pe propria cheltuială pe durata Convenției. În acest scop, Superficiarul va încheia direct un contract cu furnizorii de utilităţi și va achita toate costurile de instalare.
Articolul 4	DREPTURILE SI OBLIGAŢIILE SUPERFICIARULUI
4.1. Superficiarul va avea dreptul și obligația efectuării, pe cheltuiala sa, a tuturor Lucrărilor de construire pe Teren aferente Proiectului, conform avizelor și autorizațiilor aferente. Lucrările de construcţie aferente Proiectului vor intra în deplina proprietate a Superficiarului din momentul încorporării şi/sau ataşării lor la Teren.
4.2. Superficiarul are dreptul și obligația să efectueze toate demersurile în vederea obţinerii oricăror avize sau autorizații în vederea edificării Proiectului, inclusiv autorizațiilor sau avizelor necesare din perspectiva eventualelor utilități existente pe sau sub teren, care ar putea fi afectate de lucrările aferente edificării sau exploatării Proiectului. 


4.3. [bookmark: _GoBack]După finalizarea lucrărilor de construcţie, Superficiarul va avea dreptul și obligația realizării oricăror lucrări necesare exploatării Terenului conform Proiectului, precum şi orice lucrări de întreţinere, reparaţie, pe toată Durata Convenției. Aceste lucrări vor intra de drept şi automat în deplina proprietate a Superficiarului, concomitent cu momentul încorporării lor şi/sau ataşării lor la Teren;
4.4. [bookmark: _Hlk169699863]Superficiarul se obligă să folosească Terenul doar în scopul pentru care a fost constituit dreptul de superficie şi anume construirea  unei parcari publice. 
4.5. Superficiarul se obligă să achite lunar Chiria, în condiţiile şi la termenele stabilite în art. 3 din prezenta Convenţie și să suporte toate costurile pentru întreținerea, paza și recondiționarea Terenului ca urmare a uzurii sale datorate Proiectului Superficiarului;
4.6. Superficiarul se obligă să mențină, pe cheltuiala sa, Terenul și lucrările aferente Proiectului într-o stare bună.
4.7. Pe toată durata Convenției, Superficiarul va lua toate măsurile necesare păstrării curățeniei zilnice pe Teren și în jurul acestuia, ridicând pe propria cheltuială orice deșeuri produse de destinatarii zonei de agrement. 
4.8. La încetarea Convenției, Superficiarul se obligă să respecte opțiunea Proprietarului cu privire la situația construcțiilor edificate de Superficiar conform prevederilor art. 6.2. de mai jos.
4.9. Părțile vor agrea asupra conținutului unor materiale promoționale pentru a anunța acest parteneriat: (a) materiale pe care Superficiarul se obligă să le afișeze în perimetrul Terenului imediat după acordul comun asupra acestora, precum și (b) materiale ce urmează a fi comunicate de către oricare dintre Părți prin orice alte canale de comunicare. 
[bookmark: _Toc83194263]Articolul 5	DREPTURILE ȘI OBLIGAȚIILE PROPRIETARULUI 
5.1.	Proprietarul declară că Terenul se află în proprietatea sa exclusivă, că este proprietar unic și legitim al acestuia, că l-a dobândit de bună credință în conformitate cu prevederile legale în vigoare la data dobândirii și nu are cunoștință despre existența vreunui motiv de anulare totală sau parțială a actelor de dobândire, care să afecteze Terenul. Terenul se află în circuitul civil . Proprietarul pune la dispoziție Terenul și respectă toate drepturile Superficiarului derivând din Convenție. 
5.2.	Proprietarul se angajează faţă de Superficiar, pe întreaga Durată a Convenției :
(i) să nu greveze Terenul cu nicio sarcină (inclusiv, dar fără a se limita la ipotecă, drept de opţiune, de preferinţă) sau să încheie alte acte juridice care ar putea afecta Dreptul de Superficie constituit în favoarea Municipiului Vatra Dornei, fără acordul prealabil, scris, al acesteia;
(ii) să nu acorde vreun drept de superficie cu privire la Teren, sau cu privire la orice parte din acesta, unui terț;
(iii) să garanteze Superficiarului folosinţa netulburată asupra Terenului, apărându-l de evicţiune din partea terţilor şi să îl despăgubească pe Superficiar pentru pagubele cauzate de evicţiune, în conformitate cu dreptul român;
(iv) să plătească toate taxele datorate pentru dreptul de proprietate asupra Terenului.



5.3.       Proprietarul va avea dreptul de a transfera oricând dreptul de proprietate asupra Terenului, fără a fi necesar acordul prealabil al Superficiarului, cu condiția menținerii tuturor obligațiilor care revin Proprietarului în baza acestei Convenții și a respectării în continuare a tuturor drepturilor conferite Superficiarului prin prezenta. 
5.4. 	Proprietarul declară că este o societate legal organizată, funcționând în mod valabil potrivit legilor din România și are capacitatea juridică necesară pentru a încheia și executa prezenta Convenție.
5.5.	Proprietarul declară că încheierea și executarea acestei Convenții nu încalcă prevederile actelor sale constitutive sau ale oricărui contract la care este parte și nu contravin dispozițiilor statutare care îl guvernează.
[bookmark: _Toc83194268]Articolul 6	ÎNCETAREA CONVENŢIEI. EFECTE 
6.1. Prezenta Convenţie poate înceta:
(i) prin acordul Părţilor;
(ii) prin expirarea Duratei, în cazul în care Părţile nu au convenit prelungirea Convenţiei;
(iii) de drept, ca urmare a rezilierii prezentei Convenţii, prin notificare scrisă transmisă către Partea în culpă în cazul încălcării de către aceasta din urmă a oricărei obligații contractuale derivând din prezenta Convenție, notificare rămasă fără efect într-un termen de 15 zile de la transmitere; 
(iv) prin denunţare unilaterală de către oricare dintre Părţi, printr-o notificare scrisă și cu respectarea unui termen de preaviz de 90 de zile;
(v) de drept, în cazul în care intervine exproprierea Proprietarului cu privire la Teren.
6.2. La încetarea Convenţiei prin acordul părţilor, ori prin expirarea Duratei sau prin denunţare unilaterală, Proprietarul sau succesorii acestuia vor avea dreptul de a opta pentru a:
(i) dobândi dreptul de proprietate asupra construcţiilor ridicate de Superficiar, cu condiţia achitării către acesta a unui preţ echivalent cu valoarea contabilă a construcţiilor la momentul respectiv – intenție pe care Proprietarul va avea obligaţia să o comunice înainte de încetarea Convenţiei; sau
(ii) a nu dobândi construcțiile, caz în care Superficiarul sau succesorilor acestuia vor avea obligaţia să demoleze toate construcţiile existente la momentul respectiv şi să aducă Terenul în situaţia anterioară încheierii prezentei Convenţii.  În scopul readucerii Terenului la starea inițială, Superficiarul este obligat să obțină autorizația de desființare a construcțiilor edificate, să efectueze operațiunile de desființare a acestora, să asigure curățenia după demolare, să obțină radierea din cartea funciară și din evidențele fiscale a oricăror drepturi privind construcțiile și a dreptului de superficie predând Proprietarului toate documentele doveditoare îndeplinirii acestei obligații precum și să predea Proprietarului Terenul liber de orice construcții ale Superficiarului. 



Neîndeplinirea oricăreia dintre aceste obligații dă dreptul Proprietarului să îndeplinească el însuși operațiunile menționate mai sus, pe seama și pe costul Superficiarului. 
Totodată, cu titlu de penalitate într-o astfel de situație, Proprietarul va fi în drept să solicite plata unor penalități de 0.01% din valoarea Chiriei lunare din ultima lună anterior încetării Convenției, pentru fiecare zi de întârziere, până la eliberarea integrală a Terenului și eliberarea și comunicarea către Proprietar a încheierii OCPI prin care admite radierea eventualelor construcții ale Superficiarului și încetarea dreptului de superficie. 
Articolul 7	DISPOZIŢII FINALE
7.1. Acordul de voinţă
Prezenta Convenţie reprezintă întregul acord de voinţă al Părţilor şi înlocuieşte toate celelalte negocieri, angajamente anterioare sau aranjamente intervenite între Părţi cu privire la această tranzacţie.
7.2. Clauza de nerenunţare. Nulitatea unei clauze
Neexercitarea sau exercitarea cu întârziere de către una din Părți a unui drept prevăzut în aceasta Convenţie nu va constitui o renunţare la acest drept, sau la orice alt drept, şi nicio exercitare parţială a unui drept în baza Convenţiei nu va putea să împiedice exercitarea viitoare a acestui drept, sau exercitarea oricărui alt drept. 
Nulitatea oricăreia dintre clauzele prezentei Convenţii, indiferent de cauza sa, nu va afecta valabilitatea celorlalte clauze ale Convenţiei, oricare ar fi acestea. 
7.3. Modificări. Transmitere și cesiune. Notificări
Prezenta Convenţie poate fi modificată numai în scris, prin acordul ambelor Părţi. 
Superficiarul nu este îndreptățit să închirieze, intergral sau parțial Terenul și nu poate aduce în garanție, ceda sau transfera, în orice fel, drepturile sau obligațiile decurgând din prezenta Convenție niciunei terțe părți sau fără acordul Proprietarului. 
Notificarile transmise în legătură cu interpretarea, executarea sau existenta prezentului Contract vor fi transmise, conform alegerii partii transmitatoare, in oricare din urmatoarele modalitati: (a) prin scrisoare inmanata personal pe baza de semnatura sau transmisa prin posta (scrisoare recomandata, cu confirmare de primire); trimiterea prin curier va fi considerata inmanare personala sau (b)  prin sisteme electronice de comunicare (incluzand dar fara a se limita la fax, e-mail).
Notificarile transmise prin posta sau curier vor fi comunicate la adresa sediului social. 
	Adrese electronice PROPRIETAR :		Adrese electronice SUPERFICIAR
	e-mail:  			                            email: primaria@vatra-dornei.ro
	 
Dovada recepţiei notificării și comunicarea se consideră că au avut loc la data confirmării de primire întocmită de agentul poştal, procesului verbal de predare întocmit de funcţionarul serviciului de poştă rapidă, confirmarea de transmitere a faxului sau confirmarea de transmitere a mesajului pe cale electronică. 





Părțile stabilesc de comun acord că notificările/comunicările transmise reciproc prin e-mail vor avea aceeași valoare ca și înscrisurile transmise prin poștă/curier, în situația în care partea care transmite deține dovada transmiterii celeilalte părți către adresa de e-mail menționată mai sus, comunicarea fiind considerată a fi predată în momentul transmiterii, dacă există un raport de confirmare a expediției. 
Orice comunicare telefonica este valabila daca este ulterior consemnata si in scris, in oricare dintre metodele mai sus menționate.
7.4.       Legea aplicabilă – Soluţionarea litigiilor
Prezenta Convenţie va fi interpretată, guvernată de şi executată în conformitate cu legislaţia română.
Părţile se angajează să depună toate eforturile pentru a ajunge la o soluţionare amiabilă a oricăror litigii apărute din sau care sunt în legătură cu încheierea, interpretarea, valabilitatea sau executarea prezentei Convenţii. În lipsa unei soluţionări pe cale amiabilă, Părţile convin ca toate litigiile născute din sau în legătură cu prezenta Convenţie să fie soluţionate de instanţele competente de drept comun.
7.5.       Forţa majoră
Neîndeplinirea de către oricare Parte a obligaţiilor sale contractuale din cauza unor evenimente de forţă majoră nu va fi considerată o încălcare a Convenţiei. Împrejurările ce vor fi considerate cazuri de forţă majoră sunt evenimentele neprevăzute, absolut imprevizibile şi dincolo de controlul părţilor (de ex. război, grevă naţională, cutremur, inundaţie, incendii, atacuri teroriste etc.), şi care împiedică în mod direct capacitatea părţii respective de a-şi îndeplini obligaţiile contractuale. La cererea celeilalte părţi contractuale, partea afectată va prezenta un certificat atestând existenţa evenimentului de forţă majoră, emis de autorităţile de resort. Dacă nu se stabileşte altfel în scris de către părţi, termenele contractuale vor fi prelungite proporţional cu durata evenimentului de forţă majoră. 
Dacă perioada de forţă majoră depăşeşte 3 (trei) luni, oricare Parte poate considera prezenta Convenţie reziliată de drept, fără efectuarea vreunei formalităţi sau intervenţia instanţei. 
Părţile au obligaţia de a se anunţa reciproc fără întârziere, dar în orice caz nu mai târziu de 5 zile după producerea evenimentului de forţă majoră, asupra ameninţării sau a producerii situaţiei de forţă majoră şi a duratei preconizate a acelei situaţii. Daunele cauzate de anunţarea cu întârziere a ameninţării sau a producerii evenimentului de forţă majoră vor fi suportate de partea răspunzătoare pentru întârzierea anunţării. 
7.6. Cheltuieli
Toate cheltuielile legate de autentificarea prezentei Convenţii şi de formalităţile de publicitate imobiliară aferente vor fi suportate de către Municipiul Vatra Dornei.
7.7. Anexe
Preambulul şi Anexele următoare fac parte integrantă din prezenta Convenţie:






Anexa 1:  Planul Terenului
Prezenta Convenţie a fost redactată, procesata si autentificată la Birou Notar Public ….. a fost acceptată şi semnată de Părţi astăzi ................, data autentificării, în .................... exemplare ...

